Prijezda I Kotromanić
Ban Prijezda I Kotromanić (1211 - Slavonija 8. maj 1287.) je bio bosanski ban i sedmi poznati vladar samostalne bosanske države i osnivač bosanske dinastije koja je Bosnu dovela do njenog najvećeg uspona, ali i pada. Ovaj bosanski ban je prvi poznati Kotromanić o kojem se ujedno i ne zna mnogo. U dostupnim izvorima spominje se kao rođak velikog bana bosanskog Ninoslava, što znači da je porijeklo bosanske vladarske loze i starije.